Hvad er borderline?
Borderline er et almindeligt ord for det, der i fagsprog kaldes for emotionel ustabil personlighedsforstyrrelse. Diagnosen har fået dette navn, fordi det er en tilstand, der ligger lige i grænsefeltet mellem det normale (neurotiske) og det alvorligt syge (psykotiske). Det er en grundlæggende forstyrrelse i personligheden, men der er ikke tale om et omfattende sammenbrud, som der er ved en psykotisk tilstand.